《送杨侍禁赴阙时有甄先生相随》
宋代·魏野

一种皇华觐紫宸，文资换必异常伦。
随轩已有三茅客，下榻宁无两制人。
清洛听应移足懒，碧嵩看想转头频。
他时乞得休官后，莫负前言作善邻。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。